**Εργαλείο συνέντευξης: οι απόψεις των παιδιών για τις σχέσεις τους με τους άλλους στο παιχνίδι**

Το συγκεκριμένο εργαλείο προσφέρεται για την καταγραφή των απόψεων των παιδιών σχετικά με το τι πιστεύουν και αισθάνονται στο πλαίσιο της αλληλεπίδρασης του παιχνιδιού με τους άλλους. Το εργαλείο μπορεί να χρησιμοποιηθεί στην αρχή, κατά τη διάρκεια και στο τέλος της σχολικής χρονιάς στο πλαίσιο διερεύνησης και αξιολόγησης της σχέσης των παιδιών με τους άλλους στο παιχνίδι.

Πριν από τη χρήση του το εργαλείου, χρειάζεται ο/η εκπαιδευτικός να προετοιμάσει τα παιδιά για τη συμμετοχή τους σε συνέντευξη. Για παράδειγμα, μπορεί να δημιουργήσει μια συνθήκη παιχνιδιού λέγοντας: «Θα παίξουμε ένα παιχνίδι. Εγώ θα είμαι ο δημοσιογράφος και θα σου πάρω συνέντευξη για το πώς περνάς στο παιχνίδι με τους φίλους σου εδώ στο νηπιαγωγείο. Δηλαδή, θα σου κάνω ερωτήσεις και εσύ θα μου απαντάς, αφού σκεφτείς καλά».

|  |  |
| --- | --- |
| **ΣΥΝΕΝΤΕΥΞΗ ΜΑΘΗΤΗ/ΤΡΙΑΣ**  **ΟΝΟΜΑ ΠΑΙΔΙΟΥ…………………………………………………………………………** | |
| **ΕΡΩΤΗΣΕΙΣ** | **ΚΑΤΑΓΡΑΦΗ ΑΠΑΝΤΗΣΕΩΝ** |
| **1.** Πώς αισθάνεσαι όταν παίζεις στο νηπιαγωγείο; (Συμπληρωματικές ερωτήσεις: Γιατί; Τι εννοείς με τη λέξη π.χ. όμορφα; κ.ο.κ.) |  |
| **2.** Ποιος παίρνει τις αποφάσεις για το παιχνίδι σας; (Συμπληρωματικές ερωτήσεις: Γιατί νομίζεις ότι συμβαίνει αυτό;) |  |
| **3.** Εσύ παίρνεις κάποιες φορές αποφάσεις; (Συμπληρωματικές ερωτήσεις: Πότε πιστεύεις ότι το κάνεις; Γιατί;) |  |
| **4.** Πώς αισθάνεσαι όταν δεν σε παίζουν κάποια παιδιά; Τι κάνεις τότε; |  |
| **5.** Σου αρέσει να παίζεις με τα άλλα παιδιά στο νηπιαγωγείο; γιατί; (Συμπληρωματικές ερωτήσεις: Τι είναι αυτό που σου αρέσει και γιατί; Μπορείς να μου δώσεις ένα παράδειγμα;) |  |
| **6.** Τι κάνεις όταν κάποιος δεν σε θέλει στην ομάδα του; Ή όταν δυσκολεύεσαι στο παιχνίδι σου; Γιατί; Τι είναι αυτό; |  |

Για το εργαλείο συνέντευξης συμβουλευτήκαμε το παράδειγμα της συνέντευξης του πίνακα 24, σελ.124 από το: Αυγητίδου (2014). *Οι εκπαιδευτικοί ως ερευνητές και ως στοχαζόμενοι επαγγελματίες.* Αθήνα: Gutenberg.